
MØTEBOK FOR AVDELINGSSTYRET VED HØGSKOLEN I OSLO, AVDELING FOR INGENIØRUTDANNING

År 2002, 28. oktober kl. 13.30 på rom 2.508 ble det holdt avdelingsstyremøte for Høgskolen i Oslo, Avdeling for ingeniørutdanning.

Tilstede var:

Per Ø.Staff, møteleder

Mari Mehlen

Ragnhild Augustson

Carl Hammerich, vararepresentant for Mark Burgess 

Heidi Liavåg  

Ulf Uttersrud

Ingerid Wefring, vararepresentant for Øystein Andersen

Hans Peter Olsen

Bente Haukland Næss

Espen Larsen, vararepresentant for Olav Skjedsmo


Meldt forfall:


Mark Burgess


Olav Skjedsmo


Elin Bruland (forfall meldt så sent at vararepresentant ikke kunne innkalles)


Øystein Andersen

Fra administrasjonen møtte:


Birger Emblem

Wenche M. Skaugvold (referent)

Lyder Olden

Referat fra informasjons-/drøftingsmøte med tjenestemannsorganisasjonene 

22. oktober 2002 ble delt ut i møtet.

Dekan meldte ved møtets begynnelse en tilleggssak, sak 42/02: Forslag til ny vararepresentant i avdelingsstyret. For øvrig var det ingen bemerkninger til sakslisten.

Saker som ble behandlet:

SAK 35/02
REGNSKAP PR. TREDJE KVARTAL 2002


Saksdokument datert 17. oktober 2002 (Jnr. 02/1205/lol).  


Avdelingsstyret gjorde enstemmig vedtak i samsvar med avdelingsdirektørens tilråding:

”Avdelingsstyret tar regnskapsrapporten per tredje kvartal 2002 til orientering med et overforbruk på kr. 394.000.”

SAK 36/02
FORSLAG TIL NAVNEENDRING – STUDIETILBUD VED MASKINLINJEN


Saksdokument datert 11. oktober 2002 (Jnr. 02/2656/mtr).


Avdelingsstyret gjorde enstemmig vedtak i samsvar med avdelingsdirektørens tilråding:

”Avdelingen ber om at betegnelsen på studieretningen Konstruksjonsteknikk ved Maskinlinjen endres til Konstruksjon og design.”

SAK 37/02
FORLENGELSE AV 3 - TERMINSORDNINGEN


Saksdokument datert 11. oktober 2002 (Jnr. 02/2655/tjh).   


Avdelingsstyret gjorde enstemmig vedtak i samsvar med avdelingsdirektørens tilråding:

”1.
Orienteringen om 3-terminsordningen tas til etterretning.

2. Avdelingsstyret vil påpeke betydningen av å opprettholde denne studieordningen og anbefaler at 3-terminsordningen fortsetter kommende år.”

SAK 38/02
ÅRSRAPPORT FRA IUs LOKALE ARBEIDSMILJØUTVALG


Saksdokument datert 30. september 2002 (Jnr. 02/2502/sba) vedlagt IU-LAMUs årsrapport for 2001/02.


Avdelingsstyret gjorde enstemmig vedtak i samsvar med avdelingsdirektørens tilråding:

” Årsrapporten fra IUs lokale arbeidsmiljøutvalg for perioden 2001/2002 tas til orientering.”

SAK 39/02
ETABLERING AV EUROPEAN PROJECT SEMESTER


Saksdokument datert 12. september 2002 (Jnr. 02/2594/jbe) vedlagt forslag til studieplan for ”European Project Semester”.


Avdelingsstyret gjorde enstemmig vedtak i samsvar med avdelingsdirektørens tilråding.

”1.
Forslag til studieplan for internasjonalt studietilbud kalt ”European Project Semester” på 30 studiepoeng godkjennes.

  2.
European Project Semester tilbys ved Avdeling for ingeniørutdanning første gang vårsemesteret 2003 med inntil 15 studieplasser.” 

SAK 40/02
STUDENTMÅLTALL 2003


Saksdokument datert 11. oktober 2002 (Jnr. 02/2104/mtr).



Avdelingsdirektørens tilråding:

”Måltall for opptak til ingeniørutdanningen og Informatikkstudiet ved Avdeling for ingeniørutdanning fra og med 2003 fastsettes til følgende:

	Data
	135

	Bygg
	75

	Elektro
	80

	Energi og miljø
	30

	Kjemi
	30

	Maskin (3-årig)
	30

	Maskin (2-årig)
	5

	Informatikk
	90

	Sum
	475


                                                                               ”



I møtet ble det fremmet et forslag til en tilføyelse til det foreslåtte vedtaket:… fra og med 2003 fastsettes, ”under forutsetning av at avdelingen tilføres nok nye ressurser,” til følgende:…


Avdelingsdirektørens tilråding med tillegg framsatt i møtet ble enstemmig vedtatt:


”Måltall for opptak til ingeniørutdanningen og Informatikkstudiet ved Avdeling for ingeniørutdanning fra og med 2003 fastsettes, under forutsetning av at avdelingen tilføres nok nye resurser, til følgende:

	Data
	135

	Bygg
	75

	Elektro
	80

	Energi og miljø
	30

	Kjemi
	30

	Maskin (3-årig)
	30

	Maskin (2-årig)
	5

	Informatikk
	90

	Sum
	475


      ”

SAK 41/02
MØTEPLAN AVDELINGSSTYRET VÅREN 2003


Saksdokument datert 14. oktober 2002 (Jnr. 02/2663/wms).

I møtet ble det foreslått at møtene begynner kl. 13.45 i stedet for kl. 13.30.


Avdelingsstyret gjorde enstemmig vedtak i samsvar med avdelingsdirektørens tilråding, men med endret møtetidspunkt:


”Møtene i avdelingsstyret vårsemesteret 2003 legges til:

· mandag 3. februar 
kl. 13.45

· mandag 17. mars
kl. 13.45

· mandag 5. mai 
kl. 13.45

· mandag 2. juni 
kl. 13.45”

SAK 42/02
FORSLAG TIL NY VARAREPRESENTANT I AVDELINGSSTYRET


Saksdokument datert 28. oktober 2002 (Jnr. 00/0213/wms).


Avdelingsstyret gjorde enstemmig innstilling i samsvar med avdelingsdirektørens tilråding:

”Som vararepresentant i avdelingsstyret for Hans Peter Olsen foreslås:
Ole Jørgen Tallaksrud.”

SAK 43/02
REFERATSAKER OG MELDINGER 



Dekan orienterte om følgende:

1. Knutstadutvalgets innstilling – behandling på IU
Knutstadutvalget har fått frist til uke 46 med å avgi sin innstilling vedrørende organisering og ledelse og styring av HiO. På den årlige ledersamlingen for alle faglige og administrative ledere ved HiO 14. og 15. november på Hankø, vil denne saken bli lagt frem. Innstillingen forventes sendt på høring fra den sentrale ledelse ved HiO straks etter Hankøseminaret. Det vil bli arrangert fellesmøter med personalet på IU både for å gi informasjon og i forbindelse med høringsuttalelser. Det er forventet at saken skal behandles i HiOs styre i slutten av februar. Da må avdelingsstyret behandle saken senest i månedskiftet januar/februar. I tilknytning til behandling av Knutstadutvalget må avdelingen også se på den interne organisering.

2. Knutepunktfunksjoner

Norgesnettrådet har gjennomført en evaluering av knutepunktfunksjonene. I evalueringen kom det frem at ordningen ikke har hatt den ønskede effekt. På grunn av denne evalueringen og i tråd med den økte friheten til institusjonene, ønsker ikke departementet å opprettholde ordningen med å tildele knutepunktfunksjoner. Det er likevel svært viktig at institusjonene fortsetter arbeidet med å utvikle sin egen profil og definere særskilte satsingsområder, samtidig som de styrker samarbeidet med andre institusjoner om studietilbud og forskning. Dekan viste også til St.meld. nr. 35.


      3. 
NOKUT

NOKUT (Nasjonalt organ for kvalitet i utdanningen) opprettes fra 

1. januar 2003 og vil få i mandat å evaluere systemene for kvalitetssikring ved institusjonene. Organet skal også evaluere studietilbud.

      4.
Plan for læringsmiljø  

Det foreligger nå en ”Plan for læringsmiljøet 2002-2004” for HiO fastsatt av rektor 3. september 2002. I HiOs strategiplan for 2001-2003 har læringsmiljøet særskilt prioritet. Plan for læringsmiljø er en oppfølging og en utdyping av strategiplanens mål på dette området. Planen samler felles intensjoner og tiltak som skal gjelde overfor alle HiOs studenter. (Delt ut) 

Når styret har behandlet innholdet i og organisering av kvalitetssikringsystemet ved HiO våren 2003, må avdelingene ta fatt på arbeidet med egne planer for læringsmiljøet. Jeg sitter i den sentrale referansegruppen for arbeidet med Kvalitetsikringssystemet ved HiO.

      5.
Kvalitetssikring av eksamensoppgaver

Jeg har drøftet med studielederne viktigheten av å kvalitetssikre eksamensoppgaver. Jeg har nå gitt hver studieleder ansvaret for å komme frem til sitt opplegg for kvalitetsikring av eksamensoppgaver til eksamen denne høsten . Etter en evaluering av de ulike opplegg tas det sikte på et felles opplegg neste år.

Avdelingsdirektøren orienterte om følgende:

6.  Sensorer høsten 2002

Administrasjonen har ikke mottatt forslag til nye sensorer fra studielederne, derfor legges det ikke frem sak på dette nå.
7.  Forskrift om eksamen og utfyllende bestemmelser om den     

     praktiske gjennomføring av eksamen ved HiO

Styret ved HiO har vedtatt ny forskrift om eksamen ved HiO og høgskoledirektøren har godkjent endringer i de utfyllende bestemmelser om den praktiske gjennomføring av eksamen ved HiO. (Delt ut)

8. Oppfølging av studenter
For lettere å kunne følge opp de studenter som uteblir fra delprøver/lab eller ikke leverer obligatoriske innleveringer, er det laget et skriv til disse studentene. I skrivet spør vi om hva dette skyldes og ber om at studentene tar kontakt med tanke på å få løst eventuelle problemer med studiet eller studiesituasjonen. 

Dersom studenten har sluttet ber vi om å få vite årsaken til dette, slik at erfaringene kan brukes til å bedre studieforholdene for andre.

9.   Utvidede fullmakter til rektor  

I styremøtet 26. september d.å. vedtok styret å gi rektor utvidede fullmakter når det gjelder etablering av nye studietilbud og godkjenning av studieplan for slike. Rektor kan nå gi etableringstillatelse og godkjenne studieplan for eksternt finansierte tilbud opp til 60 studiepoeng. Det samme gjelder nye studietilbud opp til 30 studiepoeng som finansieres over HiOs eget budsjett, forutsatt at tilbudet ligger innenfor høgskolens vedtatte satsingsområder.

Møtet hevet kl. 15.00 den 28. oktober 2002.



Per Ø. Staff



dekan




Birger Emblem








avdelingsdirektør

